Lódarazsak lepték el az ágyneműtartót egy karcagi családi házban
A lódarazsak annyira jó érezték magukat a karcagi családnál, hogy az ágyneműtartóba költöztették a kaptárukat. A család kétségbeesett, ugyanis az anya és a lánya is allergiás a darázscsípésre.
Boldizsár Erzsébetnek és családjának nincs mostanában szerencséje. A család háza még a tavalyi év folyamán gyulladt ki, ami rengeteg kárt okozott számukra, most pedig Erzsébet lánya pakolás közben vette észre, hogy az ágy sarkába a lódarazsak egy kaptárat építettek – mutatta be az esetet a Tények.

Ez több szempontból is komoly problémát jelent a családnál. Egyrészt ketten is allergiásak a darázscsípésre, így nagyon vigyázniuk kell még úgy is, hogy az ágyat kivitték a kertbe. Másrészt ők maguk nem tudják eltávolítani a kaptárat, és megpróbáltak ugyan segítséget kérni, de az sok pénzbe kerül, nekik pedig most nem telik rá. Most abban bíznak, hogy valaki talán ingyen is segíteni fog rajtuk, és végre kikerülhetnek a tavaly óta tartó peches spirálból.

A lódarazsak elég nagy kalamajkákat képesek okozni:

-   Több ezer lódarázs támadt egy öttagú családra
-   150 darázscsípés végzett egy kerekesszékes, idős nővel
lódarázs darázs Karcag darázscsípés